Source: http://www.cdcp.sk/general/faq_2016.php
Timestamp: 2017-03-30 18:37:52+00:00
Document Index: 9339699

Matched Legal Cases: ['§ 50', '§ 73', '§ 51', '§ 51', '§ 49', '§ 71', '§ 49', '§ 70', '§ 51']

Pravdepodobným dôvodom bude, že klient neoznámil CDCP SR, a.s., že je platiteľom DPH a nezaslal kópiu Osvedčenia o registrácii pre daň z pridanej hodnoty. Klientovi bola doručená faktúra za vedenie účtu s dátumom dodania 31. 12. 2016 v čase, keď už mal uzatvorené účtovníctvo za rok 2016 alebo mal podané daňové priznanie k dani z pridanej hodnoty za mesiac december 2016 prípadne za IV. štvrťrok 2016? Neakceptovanie faktúry CDCP SR, a.s. z dôvodu uzatvorenia účtovného obdobia mesiaca december 2016 je v rozpore so zákonom č. 431/2002 Z. z. o účtovníctve v znení neskorších predpisov, na základe ktorého je účtovná jednotka v rámci zabezpečenia úplnosti, preukaznosti, správnosti a verného obrazu povinná zaúčtovať všetky účtovné prípady, ktoré vecne a časovo súvisia s účtovným obdobím, teda aj také na ktoré ešte nemá doklad. V tom prípade je potrebné postupovať v súlade s § 50 ods. 3 alebo ods. 6 Opatrenia MF SR č. 23054/2002-92, ktorým sa ustanovujú podrobnosti o postupoch účtovania v sústave podvojného účtovníctva v znení neskorších predpisov. V zmysle § 73 zákona č. 222/2004 Z. z. o dani z pridanej hodnoty v znení neskorších predpisov je platiteľ povinný vyhotoviť faktúru najneskôr do 15 dní od vzniku daňovej povinnosti (odo dňa dodania služby), čo je v prípade vedenia účtu majiteľa cenných papierov posledný deň daného roku, t.j. 31.12. Zákon o DPH určuje povinnosť vystavenia dokladu, nie jeho odoslanie, prípadne doručenie. Právo na odpočítanie DPH rieši § 51 zákona o DPH. V zmysle tohto § 51 ods. 1 písmeno a) právo uplatniť si odpočítanie DPH podľa § 49 ods. 2 písm. a), keď má faktúru od platiteľa vyhotovenú podľa § 71 ako aj písmena b) podľa § 49 ods. 2 písm. b), keď má daň uvedenú v záznamoch podľa § 70, preto si odpočítanie DPH môže uplatniť v mesiaci, keď má splnené vyššie uvedené podmienky, ako aj podmienky uvedené v § 51 ods.2. Vzhľadom na to, že faktúra za vedenie účtu za rok 2016 bola vystavená v súlade s platným Cenníkom CDCP SR, a.s., platnými účtovnými a daňovými predpismi je potrebné faktúru uhradiť. V prípade, že poplatok nebude uhradený CDCP SR, a.s. bude nútený pristúpiť k vymáhaniu pohľadávky v zmysle platnej legislatívy. Výpis z účtu
Na zaslanom výpise z účtu je uvedený dátum 31.12.2016. Čo to znamená?
Výpis z účtu majiteľa, ktorý CDCP SR, a.s. po skončení kalendárneho roka zasiela spolu s faktúrou za vedenie účtu majiteľa je vyhotovený k 31.12. daného kalendárneho roka, za ktorý CDCP SR, a.s. fakturuje poplatok. Na výpise z účtu, ktorý vám bol zaslaný spolu s faktúrou za vedenie účtu majiteľa za rok 2016 je uvedený stav na účte majiteľa. Stav ku koncu roka je možné nájsť aj na podrobnom mesačnom výpise, kde je uvedený stav ku koncu každého mesiaca v kalendárnom roku, za ktorý CDCP SR, a.s. v súlade so svojím cenníkom fakturuje poplatok za vedenie účtu. Na výpise z účtu nemám žiadne údaje o cenných papieroch ale len vetu "Na tomto účte nie sú evidované žiadne údaje o cenných papieroch". Výpis z účtu majiteľa bol spracovaný k 31.12.2016 a uvedená veta Vás informuje o skutočnosti, že na Vašom účte majiteľa v CDCP SR, a.s. nemáte k 31.12.2016 evidované žiadne cenné papiere - účet bol k uvedenému dátumu prázdny. Účet majiteľa môžete použiť na prípadný ďalší nákup cenných papierov alebo na nadobudnutie cenných papierov na základe dedičského konania. V prípade, že nemáte o účet záujem: môžete požiadať o jeho zrušenie. Na žiadosti o zrušenie účtu musí byť podpis žiadateľa úradne overený. Žiadosť o zrušenie účtu musí obsahovať meno, priezvisko, trvalé bydlisko a číslo účtu v CDCP SR, a.s. alebo rodné číslo majiteľa. CDCP SR, a.s. môže zrušiť bez žiadosti účet majiteľa vedený v jeho evidencii, ak na účte majiteľa nebudú po dobu jedného roku evidované údaje o žiadnom CP. Na výpise z účtu nemám žiadne údaje o cenných papieroch ale len vetu " Účet bol zrušený k dátumu........." Výpis z účtu majiteľa bol spracovaný k 31.12.2016 a uvedená veta Vás informuje o skutočnosti, že Váš účet majiteľa bol k dátumu uvedenom na výpise z účtu majiteľa zrušený. Poplatok, Cenník
Áno, CDCP SR, a.s. na svojej webstránke www.cdcp.sk zverejňuje zoznam zrušených emisií zaniknutých spoločností (emitentov) bez právneho nástupcu. Ostatné